L-Altar tal-Assunta fil-Knisja ta' Sant Andrija f'Ħal Luqa Waħda minn dawk il-knejjes li matul it-Tieni Gwerra Dinjija messitha l-id qerrieda tal-għadu kienet il-knisja parrokkjali ta' Sant Andrija ta' Ħal Luqa. Dakinhar li kienet iġġarrfet parti minn din il-knisja, kienu ntilfu għadd kbir ta' opri sagri li kien hemm fiha, iżda b'xorti tajba l-kwadru ta' fuq l-altar tal-Assunta ma ġralux ħsara u għadna nistgħu ngawduh sal-lum. Dan il-kwadru huwa ta' livell artistiku għoli ħafna u sar mill-artist magħruf Mattia Preti fis-sena 1669. L-altar twaqqaf f'din il-knisja b'ordni tal-Isqof Balaguer wara li dan kien ipprofana knisja żgħira li ma tantx kienet fi stat tajjeb fis-sena 1656. Din il-knisja kienet tinstab fl-inħawi magħrufa bħala tal-/bwar u kienet iddedikata lil Santa Marija. Kien ħa ħsieb li'jsir-dan il-kwadru għal fuq l-altar tal-knisja parrokkjali ċertu Duminku Farrugia flimkien mal-membri tal-familja tiegħu u xi benefatturi oħrajn fis-sena 1667. Il-kwadru tpoġġa f'postu sentejn wara u minn dakinhar 'il quddiem. mhux biss kompliet tinfirex id- devozzjoni lejn l-Assunta, iżda wkoll saru opri sagri sbieħ biex dan l-altar ikun komplut b'kollox. Beda jsir il-quddies-fuq.dan l-altar.u l-festa tal- Assunta kienet-issir. bil-kwindiċina, il-kant tal-għasar u quddiesa kantata. Nafu li l-istess użanza li kien hemm qabel fil-knisja tal-inħawi tal-Ibwar, jiġifieri jitqassam l-ikel u l-inbid lil dawk li jmorru għall-festa baqgħet issir sal-ewwel snin tas-seklu tmintax. Fil-kwadru ta' Mattia Preti naraw il- figura tal-Assunta fiċ-ċentru tal-attenzjoni ta' xena mill-isbaħ: L-artist pinġa lill-Madonna b'ilbies ta' kulur roża u ikħal bilqiegħda fuq sħab abjad qiegħda tiġi merfugħa 'l fuq minn numru ta' anġli, filwaqt li anġli oħrajn qegħdin ikantaw għana ta' ferħ u glorja kif kien xieraq f'din il-ġrajja: tat-tlugħ fis-sema; tas-Sultana tal- Qaddisin kollha. Isfel;-fuq in-naħa tax-xellug tat-tila, naraw lil San Pietru b'idejh miftuħin qiegħed iħares lejn is-sema. Filwaqt li fuq in-naħa tal-lemin San Pawl b'idejh fuq sidru b'ħarsa ta' ġabra:u devozzjoni. Fin-nofs bejniethom is-simboli ta' dawn iż-żewġ qaddisin kbar, l-imfietaħ u x-xabla. Bejn dawn iż-żewġ qaddisin u s-sħab li qiegħda tistrieħ fuqu l-Assunta, l-Appostli l-oħrajn josservaw din il-ġrajja unika ta' qdusija. Il-Ħalluqin għandhom biex jiftaħru bil- kbir'li fil-knisja parrokkjali tal-qaddis patrun tagħhom Sant' Andrija għandhom din l-opra tant artistika, iżda wkoll opra-li tirrakkonta dak li. l-poplu Malti'u Għawdxi kollu jiċċelebra-bil-kbir nhar il-15 ta' Awwissu, Jum il-Festa ta' Marija Assunta. Il-Festa t-Tajba lil kulħadd.